រៀបរៀងដោយ

អង្គការវប្បធម៌ អារ្យធម៌កម្ពុជា អារ៉ាប់

Cambodia Arab Cultural Civilizational Organization

***អំពីព័ត៌មានបន្ថែមៈ***

**អាស័យដ្ឋានៈផ្ទះលេខ10អា ផ្លូវ បេតុង ភូមិទួលសំពៅ សង្កាត់ ទួលសង្កែ ខណ្ឌ ទួលគោក រាជធានីភ្នំពេញ ប្រទេសកម្ពុជា**

**ទូរស័ព្ទលេខៈ+85577997733 , +855962336659**

**Email:Cacco818140@gmail.com**

សិទ្ធិស្រ្តីនៅក្នុងសាសនាឥស្លាម

**☞គោរព**

**☞លើកកំពស់**

**☞ការពារ**

មានអ្នកខ្លះគិតនិងរិះគន់ថា សិទ្ធិស្ត្រីនៅក្នុងសាសនាឥស្លាម ត្រូវបានគេបង្រ្កាប មិនឲ្យតម្លៃ និងមានការជិះជាន់។ តើកត្តាទាំងនេះពិតជាបានកើតឡើងដូចគេនិយាយដែរឬទេ? តើសាសនិកឥស្លាមរាប់រយលាននាក់ពិតជាមានការរំលោភសិទ្ធិ ឬមួយក៏​ទស្សន:យល់ច្រឡំ ខាងលើទាំងនេះត្រូវបានប្រឌិតឡើងដោយ ប្រព័ន្ធពត៌មានដែលមានភាពលំអៀងខុសការពិត?ព្រះ(អល់ឡោះ) បានមានព្រះបន្ទូលថា “ ហើយសម្រាប់ស្រ្តីមានសិទ្ធិទៅលើបុរស ដូច(សិទ្ធិ)បុរសមានមកលើស្ត្រី”(អាល់គួរអាន)(2:228)។ តាមពិត សាសនាឥស្លាមបានផ្ត-ល់ សិទ្ធិឲ្យស្ត្រីអស់រយ:ពេលជាង១៤០០ឆ្នាំមកហើយ តែស្រ្តីនៅក្នុងបណ្តាប្រទេសលោកខាងលិចវិញទើបតទទួលបានសិទ្ធិរបស់ខ្លួន នាពេលថ្មីៗនេះតែប៉ុនណោះ។ នៅក្នុងអំឡុងទសវត្ស៣០(1930’s) អ្នកស្រី អានី បីសាន់ត៍(Annie Besant)ជាអ្នកសង្គមនិយមអង់គ្លេសដ៏ខ្ពង់ខ្ពស់ម្នាក់ និងជាសកម្មជនទាមទារ សិទ្ធិស្ត្រីយ៉ាងសកម្មមា្នក់បានសង្កេតឃើញថា​” រដ្ឋាភិបាលនៃចក្រភពអង់គ្លេស ទើបតែទទួលស្គាល់សិទ្ធិស្ត្រីទៅលើការគ្រប់គ្រងទ្រព្យសម្បត្តិ នារយ:ពេល២០ឆ្នាំថ្មីៗចុងក្រោយនេះទេ រីឯសម្រាប់សាសនាឥស្លាមវិញ បានផ្តល់ឲ្យសិទ្ធិស្រ្តីនេះ អស់រយ:ពេលជាយូរយាណាស់មកហើយ(១៤០០ឆ្នាំមុន)”។លោកស្រីក៏បន្តទៀតថា វាជាការនិយាយ បង្ខូចកេរ្តិ៍ឈ្មោះសាសនាឥស្លាម ពិតៗ ​ចំពោះអ្នកដែលនិយាយ ថាសាសនាឥស្លាមអបរំថា ស្រ្តីគ្មានសិទ្ធិអ្វីទាំងអស់។ ដូចនឹងអ្វីដែលសៀវភៅមួយបានចេញផ្សាយក្នុងឆ្នាំ១៩៣២ ដែលមានចំណងជើងថា”The life and Teachings of Mohammad,1932”។

នៅក្នុងសាសនាឥស្លាម ទទួលស្គាល់ថា បុរសនិងស្ត្រី (មនុស្សជាតិ)ទាំងអស់មានប្រភពពង្សាវតា ចេញមកពីបុរសតែម្នាក់ដូចតែគ្នា គឺព្យាការីអាដាំ(សូមសន្តិភាពកើតមានមកដល់គាត់)។ ឥស្លាមមិនអាចទទួលយកបានឡើយចំពោះ សំដីគ្មានការពិតខាងលើខុសពីប្រភពឥស្លម តែសាសនាឥស្លាមនៅតែប្រកាន់ ភាពយុត្តិធម៍ និង អប់រំមនុស្សឲ្យធ្វើអំពើល្អតាមគោលការណ៍របស់ខ្លួន។

**គោលការណ៍គណនេយ្យភាពនិងការតបស្នងស្មើគ្នា**

បុរស និង ស្រ្តី គោរពសក្ការ:ចំពោះព្រះ( អល់ឡោះ) នៅក្នុងផ្លូវតែមួយដូចគ្នា មានន័យថា​ ពួកគេទាំងអស់ គ្នាគោរពព្រះ (អល់ឡោះ) តែមួយដូចគ្នា, មានសកម្មភាពនៃការធ្វើសក្ការ: (worship) ដូចគ្នា អនុវត្តតាមគម្ពីរគួរអានដូចគ្នា និង មានជំនឿដូចគ្នា ។ សាលក្រមឬក៏ការកាត់ក្តីរបស់ព្រះ (អល់ឡោះ)ពិតជាប្រកបដោយភាពយុត្តិធម៌ និង ភាពសមធម៌ជាទីបំផុតចំពោះមនុស្សលោក (នៅថ្ងៃបរលោក)។ អល់ឡោះ(ភាសាអារ៉ាប់មានន័យថាព្រះ) បានសង្កត់ធ្ងន់អំពីភាព យុត្តិធម៌និងការតបស្នង (អំពើកុសលឬអកុសល)មានជាច្រើននៅក្នុងគម្ពីគួរអាន។

* ព្រះ (អល់ឡោះ) បានសន្យា ចំពោះបណ្តាអ្នកមានជំនឿ ទាំងប្រុទាំងស្រីនូវស្ថានសួគ៌ដែលមាន ទន្លេជាច្រើនហូរកាត់ពីក្រោមវា ដោយពួកគេស្ថិតនៅក្នុងវាជាអមត: និងមានភូមិគ្រឹះ ជាច្រើនដ៏ប្រណីតនៅក្នុងឋានសួគ៌អមត:បរមសុខ(គួរអាន9:72)។
* យើងពិតជានឹង មិនបំបាត់រាល់ទង្វើដែលពួកអ្នកបាន ធ្វើក្នុងចំណោមពួកអ្នកឡើយ ទោះបីជាបុរសក្តី ឬស្ត្រីក្តី ពីព្រោះពួកអ្នកចេញមកពីអំបូរតែមួយ(គួរអាន3:195)។

ពាក្យសំដីខ្លះៗរបស់ព្រះ (អល់ឡោះ)ខាងលើចង់បង្ហាញថា ការតបស្នងរបស់ព្រះជាម្ចាស់ គឺផ្តោតសំខាន់លើសកម្មភាពរបស់បុគ្គល ម្នាក់ៗជារឿងសំខាន់ តែមិនបានចាត់ទុកភេទ(ស្រីឬប្រុស)ជាចំនុចសំខាន់នោះទេ។ ភេទ មិនមានតួនាទីសំខាន់លើការទទួល ការវិនិច្ឆ័យក្តីឬការតបស្នងពីព្រះ(អល់ឡោះ)នោះឡើយ។ប្រសិនជាយើង យកសាសនាឥស្លាមមកប្រៀបធៀប ជាមួយសាសនាផ្សេងៗទៀត យើងនឹងឃើញថាសាសនាឥស្លាម បានផ្តល់ភាពយុត្តិធម៍អំពីសិទ្ធិរៀងៗខ្លួន រវាងបុរសនិងស្រ្តីជាងគេបំផុត។ឥស្លាមមិនព្រមទទួលយកបានឡើយ នូវទស្សន:ថា នាងអេវ៉ាត្រូវបានស្តីបន្ទោសច្រើនជាង អាដាំដោយសារតែការបរិភោគផ្លែឈើ ដែលព្រះបានហាមឃាត់។ យោងទៅតាមទស្សនៈឥស្លាមវិញ គេទាំងពីរអាដាំនិងនាងអេវ៉ាបានប្រព្រឹត្តអំពើបាបដូចគ្នា,ក្រោយមកពួកគេទាំងពីរ ក៏បានសុំអភ័យទោសចំពោះព្រជាម្ចាស់ ហើយទ្រង់(អល់ឡោះ)ក៏លើកលែងទោសឲ្យពួកគេទាំងពីរផងដែរ។

***សិទ្វិស្មើគ្នាក្នុងការអប់រំ***

បុរសនិងស្ត្រីត្រូវបានឥស្លាមជម្រុញឲ្យទទួលការអប់រំស្មើៗគ្នា។ ព្យាការីមូហាំម៉ាត់(សូមសន្តិភាពមកដល់គាត់) បានមានប្រសាសន៍ថា “ការអប់រំ គឺជា កាតព្វកិច្ចសម្រាប់សាសនិកឥស្លាមទូទៅ (ប្រុសស្រីចាស់ក្មេង)”។ទន្ទឹមនិងនោះ នាសម័យកាលព្យាការី មានស្រ្តី ជាច្រើនបានទទួលការអប់រំរហូតក្លាយជា បណ្ឌិតឬអ្នកប្រាជ្ញផ្នែកសាសនាឥស្លាម។ ស្ត្រីខ្លះក្នុងចំណោមទាំងនោះ ជាមនុស្សក្នុងគ្រួសាររបស់ព្យាការី ហើយអ្នកខ្លះជាអ្នកនៅជុំវិញគាត់ និង អ្នកខ្លះផ្សេងទៀត ជាជាកូនស្រីរបស់បណ្តាមិត្តភក្តិរបស់គាត់(ព្យាការី)។ ក្នុងចំណោមអ្នកដែលទទួលបានការអប់រំខ្ពង់ខ្ពស់ ទាំងអស់នោះមានដូចជានាងអាអ៊ីសះជាដើមដែលជាភរិយារបស់ព្យាការីរបស់យើង។ ជាពិសេសមួយភាគបួន(1/4) នៃប្រភពច្បាប់ឥស្លាមទំាងមូលត្រូវបានដកស្រង់ចំលងចេញពីនាងអាអ៊ីសះ។ មានស្ត្រីឥស្លាមខ្លះទៀត គឺបានក្លាយជាបណ្ឌិតអ្នកប្រាជ្ញផ្នែកសាសនាឥស្លាម និងមានបណ្ឌិតអ្នកប្រាជ្ញល្បីល្បាញផ្នែកបុរសជាច្រើន បានធ្លាប់ទទួលការអប់រំពីស្រ្តីបណ្ឌិតទាំងអស់នោះដែរ។

**សិទ្ធិស្មើគ្នាក្នុងការជ្រើសរើសគូជីវិត**

ឥស្លាមបានលើកកំពស់សិទ្ធិស្ត្រី ដោយផ្តល់សិទ្ធិឲ្យស្ត្រីទូទៅ ដែលគ្រប់អាយុមានសិទ្ធិជ្រើរើសគូជីវិត និង រក្សានាមត្រកូលរបស់ខ្លួនឲ្យនៅគង់វង្សក្រោយពីរៀបការរួច។

មនុស្សមួយចំនួនធំដែលបាន មានទស្សន:ថា ស្ត្រីឥស្លាមត្រូវបានបង្ខិតបង្ខំដោយឳពុកម្តាយ ឬអាណាព្យាបាលក្នុង ការរៀបអាពារ

ហ៍ពិពាហ៍របស់ខ្លួន។ រឿងជាក់ស្តែង ការបង្ខិតបង្ខំទាំងអស់នោះ គ្រាន់តែជាទំនៀមទំលាប់ ប្រពៃណីរបស់ក្រុមគ្រួសារណាមួយ ឬក្រុមជាតិសាសន៍ណាមួយប៉ុណ្ណោះ។ តាមការពិត សាសនាឥស្លាម​ បានហាមឃាត់យ៉ាងដាច់ខាតរាល់ អំពើបង្ខិតបង្ខំទាំងឡាយនោះ។

នាសម័យកាលព្យាការី មានស្រ្តីម្នាក់បានរត់មកប្រាប់ព្យាការីថា “ឳពុករបស់ខ្ញុំបានបង្ខំខ្ញុំឲ្យរៀបការនិង បុរសម្នាក់ដែលត្រូវជាជីដូនមួយរបស់ខ្ញុំ ដោយសារឳពុករបស់ខ្ញុំចង់បានឡើងសក្តិខ្ពស់”។ ដឹងដូច្នោះព្យាការីក៏បានផ្ញើលិខិត ទៅឲ្យបុរសជាឳពុកនោះ ដោយបញ្ជាក់ថា ចូរឲ្យនាងមានជម្រើសនៅក្នុងការរៀបការ បើមិនដូច្នោះទេអាពារហ៍ពិពាហ៍នោះត្រូវចាត់ទុកជាមោឃ:។ ក្រោយបន្តិចមក នាងក៏បានមកប្រាប់ព្យាការីថា “ឱព្យាការីរបស់ព្រះ(អល់ឡោះ)ពេលនេះ ឳពុកខ្ញុំបានទទួលនិង ការឆ្លើយតបរបស់ខ្ញុំហើយ ហើយខ្ញុំក៏ចង់បង្ហាញឲ្យស្រីៗផ្សេងទៀតដឺង (ថាគ្មានអ្នកណាម្នាក់មានសិទ្ធិបង្ខំមនុស្សស្រីក្នុងការរៀបអាពារហ៍ពិពារហ៍នៅក្នុងសាសនាឥស្លាមឡើយ)”។

**សិទ្ធិស្មើគ្នា តែខុសគ្នា**

បុរសនិងស្រ្តីមានសិទ្ធិស្មើៗគ្នា តាមគោលការណ៍ទូទៅ រី៝ឯសិទ្ធិពិសេសនិងភាពទំនួលខុសត្រូវមួយចំនួនមិនបានផ្តល់និង ការឆ្លើយតបដូចគ្នាបិះបិទបានទេ។ បុរសនិងស្ត្រីមានសិទ្ធិ និង ទំនួលខុសត្រូវពេញលេញដូចគ្នា។ ដោយសារភាពខុគ្នាដោយកាយវិភាគសាស្រ្តនៃផ្នែកខាងក្នុង និងផ្នែកខាងក្រៅរវាងបុរសនិងស្រ្តី អ្នកវិទ្យាសាស្រ្តបានរកឃើញថា មានភាពខុសគ្នា ជាច្រើននៃភាពឆ្លាតវ័យនៅក្នុង ខួរក្បាលរបស់មនុស្សប្រុសនិង មនុស្សស្រីក្នុងការរៀនភាសា ឆាប់ទទួលបានពត៌មាន និងឆាប់ទទួលការរំភើប។ អ្នកជំនាញឯកទេសផ្នែកជីវសាស្រ្តសង្គម លោក អិដវដ​​ អូ វិលសុន (Edward O. Wilson) មកពីសកលវិទ្យាល័យហាវើត (Harvard University) បានមានប្រសាសន៍ថា មនុស្សស្រីមានលក្ខណ:ខ្ពស់ជាង មនុស្សប្រុសក្នុងជំនាញផ្នែកនិយាយ ជំនាញផ្នែកសង្គម និងការឆាប់យល់ចិត្ត។ ផ្សេងពីនោះវិញ មនុស្សប្រុសមានលក្ខណ:ខ្ពស់ ជាងមនុស្សស្រីក្នុងភាពម្ចាស់ការខ្លួនឯង ការគ្រប់គ្រង និងភាពជំនាញខាងផ្នែកលំហ និង ផ្នែកគណិតវិទ្យា និងទាក់ទង និង សកម្មភាពរំលោភបំពានគេ ព្រមទាំងចរិកលក្ខណ:ផ្សេងៗទៀត។

* ព្រះ(អល់ឡោះ) មានព្រះបន្ទូលថា​”

ហើយមនុស្សប្រុស មិន ដូចជាមនុស្សស្រីទេ”(គួរអាន3:36)។

“តើម្ចាស់ដែលបង្កើត(អ្វីៗទាំងអស់)មិនបានដឹងទេឬ? ហើយទ្រង់គឺជាអ្នកដែល

* មហាទន់ភ្លន់ និង ជ្រួតជ្រាបបំផុត”(គួរអាន67:14)។

***ក្រុមគ្រួសា***

ព្រះ(អល់ឡោះ) បានបង្កើតមនុស្សប្រុសនិងមនុស្សស្រី នៅក្នុងពិភពលោកនេះ មានភាពខុសៗគ្នា ទាំងតួនាទីឬមុខងារ​ ទំនួលខុសត្រូវ និង ជំនាញរបស់ខ្លួន(បុរសនិងស្ត្រី)រៀងៗខ្លួន។ ភាពខុសៗគ្នាទាំងអស់នេះ មិនមែនជាភស្តុតាងដាក់បន្ទុកថា មានភាពខ្ពស់ជាងគ្នាឬទាបជាងគ្នានោះទេ ប៉ុន្តែភាពខ្ពស់ជាង ឬ ទាបជាងគ្នានេះគឺដើម្បីឲ្យមនុស្សប្រុសឬស្រីទាំងនោះ ប្រើប្រាស់ឲ្យត្រឹមត្រូវសមស្របនិងជំនាញឯកទេស ដែលខ្លួនមានរៀងៗខ្លួនតាមព្រះបានប្រទានអោយខុសៗគ្នាក្នុងនាមជា មនុស្សប្រុសឬមនុស្សស្រី។នៅក្នុងសាសនាឥស្លាម គ្រួសាត្រូវបានចាត់ទុកជារឿងសំខាន់បំផុត។ បុរសមានតួនាទីសំខាន់ ក្នុងការទទួលខុសត្រូវសុខុមាលភាពផ្នែកហិរញ្ញវត្ថុ ឲ្យបានប្រសើរសម្រាប់គ្រួសាររបស់ខ្លួន រីឯ ស្ត្រីវិញគឺមានតួនាទីចាត់ចែងរៀបចំ គ្រួសារឲ្យបានល្អទាំងសីលធម៌និងការអប់រំ។ នេះ ជម្រុញឲ្យមានភាពសហការគ្នា។ ជាលទ្ធផល ការសហការគ្នានិងនាំឲ្យមានភាពរីកចម្រើនល្អប្រសើរ ច្រើនលើសពីការប្រកួតប្រជែងគ្នាទៅទៀត។ដោយការបំពេញបាន នូវទំនួលខុសត្រូវទាំងសងខាងរៀងៗខ្លួន(បុរស និង ស្រ្តីនៅក្នុងគ្រួសារ) ជាលទ្ធផល វាធ្វើឲ្យគ្រួសារទាំងនោះមានភាពរឹងមាំ និងនាំឲ្យសង្គមទាំងមូលមានភាពរឹងមាំដូចគ្នា។ ជាទូទៅបុរសនិងស្ត្រីមិនអាចទទួលបាន សុភមង្គលបានឡើយដរាបណាបុរសឬស្ត្រី មិនបានបំពេញភាពខ្វះខាតឲ្យគ្នាទៅវិញទៅមកនោះ។ អល់ឡោះបានមានព្រះបន្ទូលថា “ពួកនាង(ភរិយា)ជាសំលៀកបំពាក់សម្រាប់ពួកអ្នក ហើយពួកអ្នក(ស្វាមី)ជា សំលៀកបំពាក់សម្រាប់ពួកនាង”(គួរអាន2:187)។ សំលៀកបំពាក់សម្រាប់គ្នាទៅវិញទៅមក ចំនុចនេះចង់មានន័យថា គឺបំពេញភាពខ្វះខាតឲ្យគ្នាទៅវិញទៅមកដើម្បី ផ្តល់ឲ្យមានភាពងាយស្រួល ភាពកក់ក្តៅ​ និងសន្តិសុខ ហើយធ្វើឲ្យលេចឡើងនូវភាព ល្អប្រសើរចំពោះគ្នាទៅវិញទៅមកផងដែរ។ នេះហើយ គឺជាអត្ថន័យនៃទំនាក់ទំនងរវាង ពាក្យថាប្តីប្រពន្ធនៅក្នុងសាសនាឥស្លាម។

***សេចក្តីស្រលាញ់និងការអាណិតនៅក្នុងទំនាក់ទំនងស្វាមីនិងភរិយា***

ព្យាការី (សូមសន្តិភាពមកដល់គាត់)បានជម្រុញស្វាមី និង ភរិយាឲ្យគោរពសិទ្ធិគ្នាទៅវិញទៅមកឲ្យបាន ល្អប្រសើរបំផុត។ ព្យាការីបានមានប្រសាសន៍ថា “អ្នកដែលល្អបំផុតគឺជាអ្នកដែល ល្អបំផុតចំពោះភរិយារបស់ពួកគេ”។ មានពេលមួយ គេបានសួរអាអ៊ីសះជាភរិយារបស់ព្យាការី អំពីសកម្មភាពព្យាការីនៅក្នុងផ្ទះ។ អាអ៊ីសាក៏បានឆ្លើយថា “នៅផ្ទះ គាត់ក៏ដូចជាអ្នកទាំងអស់គ្នាដែរ តែគាត់ជាមនុស្សអត់អោននិងចិត្តល្អបំផុត…....គាត់ត្រៀមជួយបណ្តា ភរិយារបស់គាត់រួចជាស្រេចទោះជានៅក្នុងការងារផ្ទះដ៏សាមញ្ញៗក៏ដោយ គាត់បានដេរប៉ាក់ខោអាវគាត់ និងបានជួសជុល ស្បែកជើរបស់គាត់ដោយខ្លួនឯង”។ ជាទូទៅគាត់បានជួយរាល់ការងារណាដែលបណ្តាភរិយារបស់គាត់ធ្វើ។

***តួនាទីចម្បងនៃមាតានិងបុត្រាបុត្រី***

ម្តាយពិតជា មានឥទ្ធិពលខ្លាំងបំផុតមកលើកូនៗរបស់ខ្លួន ។ កូនៗបានទទួលឥទ្ធិពលពីម្តាយរបស់ខ្លួនតាំងពីកុមារភាពមកម៉្លេះតាមរយ:សេចក្តីស្រលាញ់និងការថែទំា។គ្មានអ្វីគួរឲ្យងឿងឆ្ងល់នោះទេជោគជ័យនៃសង្គមដោយសារតែម្តាយ។ ដូច្នេះហើយ បានជាសាសនាឥស្លាម ​បានគោរពនិងលើកកំពស់តួនាទីរបស់មាតា។ ជាឧទាហរណ៍ព្រះ(អល់ឡោះ)បានមានព្រះបន្ទូលថា “ហើយយើងបានដាក់បទបញ្ជាឲ្យ មនុស្សជាតិធ្វើល្អចំពោះឪពុកម្តាយរបស់គេ។ ម្តាយរបស់គេបានពរពោះពួកគេ ដោយលំបាកនិងបានប្រសូតគេមកយ៉ាងលំបាកវេទនា” (គួរអាន46:15)។

មានពេលមួយ គេបានសួរព្យាការី(សូមសន្តិភាពមកដល់គាត់) ថា ឱព្យាការីរបស់ ព្រះជាម្ចាស់ តើអ្នកណាម្នាក់ក្នុងចំណោមមនុស្សលោក ទំាងអស់ដែលខ្ញុំត្រូវធ្វើល្អបំផុតចំពោះគាត់ជាងគេនោះ? ព្យាការីក៏បានឆ្លើយថា“ គឺ**ម្តាយរបស់អ្នក “**។ បុរសនោះសួរបានពីរដង ហើយ ក៏នៅតែសួរបន្តទៀត ចុះបន្ទាប់មកអ្នកណាទៀត? ចម្លើយនៅតែដដែល(គឺម្តាយរបស់អ្នក)​ រហូតសំនួរដដែលនេះសួរលើកទីបួន ទើបព្យាការីបានឆ្លើយប្រាប់ថា:”បន្ទាប់មកគឺឪពុករបស់អ្នក“។ ព្រះជាម្ចាស់មិន ត្រឹមតែផ្តល់រង្វាន់សម្រាប់តែការប្រព្រឹត្តអំពើល្អទូទៅ និង ការធ្វើល្អចំពោះម្តាយប៉ុណ្ណោះទេ តែសាសនាឥស្លាមបានកំណត់ផ្តល់ជូនរង្វាន់ ពិសេសបន្ថែមសម្រាប់ការចិញ្ចឹមកូនស្រី ហើយដែលរង្វាន់ពិសេសនេះគ្មានទេធានាផ្តល់ជូនសម្រាប់ចិញ្ចឹមកូនប្រុស។

**សេចក្តីបញ្ចប់**

នៅក្នុងសង្គមអារ៉ាប់ មុនសាសនាឥស្លាមមកដល់មុនឆ្នាំ៦២២គស ស្ត្រីមិនត្រូវបានគេឲ្យតម្លៃ កូនស្រីតូចៗត្រូវបានគេកប់ទាំងរស់ ពេស្យាចារ្យព្រោងព្រៀត សិទ្ធិនៃការលែងលះគ្នាស្ថិតលើប្តីតែមួយគត់ ទ្រព្យមរតកសម្រាប់តែអ្នកខ្លាំងប៉ុណ្ណោះ និងអំពើជិះជាន់មាននៅគ្រប់ទីកន្លែង។ នៅពេលសាសនាឥស្លាមបានមកដល់ អំពើយង់ឃ្នង ព្រៃផ្សៃ និងភាពអយុត្តិធម៌ផ្សេងៗដែលបានរៀបរាប់ខ្លះៗខាងលើនេះ ត្រូវបានរលាយសាបសូន្យអស់។ ទោះបីជាចូលមកដល់សម័យកាល ដ៏ទំនើបបច្ចុប្បន្ននេះទៅហើយ នៅក្នុងប្រទេសអភិវឌ្ឍន៍ ឬ ប្រទេសជឿនលឿនផ្សេងៗទៀត នៅតែមិនទាន់គោរព លើកកំពស់សិទ្ធិស្រ្តី រហូតដល់បង្ខំឬឲ្យស្ត្រីធ្វើការពេញម៉ោង ពេញកំលាំងនូវការងារមនុស្សប្រុស ឲ្យស្មើគ្នានិងបុរសដែរ។ នៅក្នុង

***សម្រាប់រាល់ឯកសារបន្ថែមអំពីឥស្លាម:***

* *អាចជជែក(chat)តាមអនឡាញ:www.islamtomorrow.com/*
* *ទាញយកជាវេឌីអូ : www.thedeenshow.com*
* *ទាញជាសៀវភៅ:www.islamic-message.net/cims/default.aspx*
* *អំពីព្យាការីមូហាំម៉ាត់:www.rasoulallah.net*

សាសនាឥស្លាម បានទទួលស្គាល់សិទ្ធិស្រ្តីនិងលើកតម្កើងស្រ្តី ឲ្យមានតម្លៃខ្ពង់ខ្ពស់ដូចជាវត្ថុកម្រមួយ ដែលមានតម្លៃខ្ពស់បំផុត ។ ការប្រព្រឹត្តទៅនៃភាពមិនប្រក្រតីទៅលើស្រ្តី នៅក្នុងប្រទេសខ្លះ នៅក្នុងមជ្ឈឹមបូពា៍ គឺកើតឡើងដោយសារតែកត្តាវប្បធម៌ គ្រួសាររបស់សាសនិកឥស្លាមខ្លះតែប៉ុណ្ណោះ។ ធាតុពិតអំពើមិនប្រក្រតី លើស្រ្តីឬការមិនគោរពសិទ្ធិស្ត្រី គឺច្បាប់ឥស្លាមបានហាមឃាត់យ៉ាងដាច់ខាត។ យើងអាចធ្វើការស្រាវជ្រាវ និង វិភាគឲ្យល្អិតល្អន់ដោយខ្លួនឯងថាប្រសិនបើ សាសនាឥស្លាមពិតជាបំបិទសិទ្ធិស្រ្តីពិតមែននោះ ហេតុអ្វីបានជាស្ត្រីមិនមែនឥស្លាមជាច្រើន នៅក្នុងពិភពលោក ជាពិសេសស្រ្តីនៅក្នុងបណ្តា ប្រទេសលោកខាងលិច សម្រេចចិត្តចូលសាសនាឥស្លាម មានចំនួនច្រើនកុះករជារៀងរាល់ថ្ងៃដូច្នេះ? យើងគួរដាក់សំនួរសួរខ្លួនឯងម្តងទៀតថា: តើប្រទេសអភិវឌ្ឍខ្លះពិតជាគោរពសិទ្ធិស្រ្តី និង លើកកំពស់ភាព ថ្លៃថ្នូររបស់ស្រ្តីមែនឬ? សង្គមវប្បធម៌របស់ប្រទេសជឿនលឿន ឬ ប្រទេសអភិវឌ្ឍន៍ខ្លះ កំពុងតែប្រកាសអះអាងប្រាប់ពិភពលោថា ខ្លួនជាអ្នកបង្កើតសិទ្ធិស្ត្រីនិងជាអ្នកគោរពសិទ្ធិស្រ្តី តែធាតុពិតខ្លួនជាអ្នកបំផ្លាញតម្លៃឬភាព ថ្លៃថ្នូររបស់ស្ត្រី និងមើលងាយរូបសម្បត្តិស្រ្តីតាមរូបភាពផ្សេងៗទៅវិញ។

ជាចុងក្រោយនេះ ខ្ញុំសូមធ្វើសេចក្តីបញ្ចប់ជាមួយ និង ព្រះបន្ទូរបស់ព្រះ (អល់ឡោះ) ជាម្ចាស់របស់ខ្ញុំនិងជាម្ចាស់របស់អ្នកដែរនោះជាមួយនិងពាក្យសំដីដូចតទៅ “ពិតប្រាកដណាស់ បណ្ដាមូស្លីមប្រុសស្រី និងបណ្ដាអ្នក មានជំនឿប្រុសស្រី និងបណ្ដាអ្នកគោរពប្រតិបត្ដិប្រុសស្រី និង បណ្ដាអ្នកសច្ចៈប្រុសស្រី និងបណ្ដាអ្នកដែលអត់ធ្មត់ប្រុសស្រី និង បណ្ដាអ្នកឱនលំទោនប្រុសស្រី និងបណ្ដាអ្នកបរិច្ចាគទានប្រុសស្រី និងបណ្ដាអ្នកបួសប្រុសស្រី និងបណ្ដាអ្នកដែលរក្សាកេរិ៍្ដខ្មាស់របស់ ពួកគេទាំងប្រុសទាំងស្រី ហើយនិងបណ្ដាអ្នកដែលរំលឹកចំពោះ អល់ឡោះយ៉ាងច្រើនទាំងប្រុសទាំងស្រី អល់ឡោះបានរៀបចំ សម្រាប់ពួកគេនូវការអភ័យទោសនិងផលបុណ្យដ៏ធំធេង(ឋានសួគ៌)។”(គួរអាន33:35)​។

***សម្រាប់រាល់ឯកសារបន្ថែមអំពីឥស្លាម:***

* *អាចជជែក(chat)តាមអនឡាញ:www.islamtomorrow.com/*
* *ទាញយកជាវេឌីអូ : www.thedeenshow.com*
* *ទាញជសៀវភៅ:www.islamicmessage.net/cims/default.aspx*
* *អំពីព្យាការីមូហាំម៉ាត់:www.rasoulallah.net*